CELEX: 32006D0386
Language: lv
Date: 2006-06-01 00:00:00
Title: Padomes Lēmums 2006/386/KĀDP ( 2006. gada 1. jūnijs ), ar ko īsteno Kopējo nostāju 2005/411/KĀDP par ierobežojošiem pasākumiem pret Sudānu

2.6.2006   
            
            
               LV
            
            
               Eiropas Savienības Oficiālais Vēstnesis
            
            
               L 148/61
            
         
      PADOMES LĒMUMS 2006/386/KĀDP
   (2006. gada 1. jūnijs),
   ar ko īsteno Kopējo nostāju 2005/411/KĀDP par ierobežojošiem pasākumiem pret Sudānu
   EIROPAS SAVIENĪBAS PADOME,
   ņemot vērā Kopējo nostāju 2004/411/KĀDP (1) un jo īpaši tās 6. pantu saistībā ar Līguma par Eiropas Savienību 23. panta 2. punktu,
   tā kā:
   
               (1)
            
            
               Padome 2005. gada 30. maijā pieņēma Kopējo nostāju 2005/411/KĀDP, lai īstenotu Apvienoto Nāciju Organizācijas Drošības padomes Rezolūcijā (ANO DPR) 1591 (2005) noteiktos pasākumus pret Sudānu.
            
         
               (2)
            
            
               Drošības padome 2006. gada 25. aprīlī pieņēma Rezolūciju 1672 (2006), ar ko saskaņā ar Apvienoto Nāciju Organizācijas Statūtu VII nodaļu tā nolēma, ka visas valstis īsteno Rezolūcijas 1591 (2005) 3. punktā minētos pasākumus attiecībā uz konkrētām nosauktām personām, par kurām Komiteja, kas izveidota saskaņā ar Rezolūciju 1591 (2005), sniegusi vajadzīgo sīki izklāstīto pamatojumu. Minētā komiteja arī uzturēs un, vajadzības gadījumā, atjauninās personu sarakstu, un izskatīs lūgumus par izņēmumiem saskaņā ar uzdevumiem, kas Komitejai uzticēti Rezolūcijas 1591 (2005) 3. punkta a) apakšpunktā.
            
         
               (3)
            
            
               Būtu attiecīgi jāpapildina Kopējās nostājas 2005/411/KĀDP pielikums,
            
         IR PIEŅĒMUSI ŠO LĒMUMU.
   1. pants
   Šā lēmuma pielikumā pievienoto personu sarakstu iekļauj Kopējās nostājas 2005/411/KĀDP pielikumā.
   2. pants
   Šis lēmums stājas spēkā tā pieņemšanas dienā.
   3. pants
   Šo lēmumu publicē Eiropas Savienības Oficiālajā Vēstnesī.
   
      Luksemburgā, 2006. gada 1. jūnijā
      
         
            Padomes vārdā —
         
         
            priekšsēdētāja
         
         L. PROKOP
         
      
   
   
      (1)  OV L 139, 2.6.2005., 25. lpp.
   
      PIELIKUMS
      
                  “1)
               
               
                  Uzvārds, vārds(i): ELHASSAN Gaffar Mohamed
                  
                  Cita informācija: Sudānas Bruņoto spēku ģenerālmajors un Rietumu militārā reģiona komandieris
               
            
                  2)
               
               
                  Uzvārds, vārds(i): HILAL Sheikh Musa
                  
                  Cita informācija: Ziemeļdarfūras Jalul cilts galvenais vecākais
               
            
                  3)
               
               
                  Uzvārds, vārds(i): SHANT Adam Yacub
                  
                  Cita informācija: Sudānas Atbrīvošanas armijas (SAA) komandieris
               
            
                  4)
               
               
                  Uzvārds, vārds(i): BADRI Gabril Abdul Kareem
                  
                  Cita informācija: Valsts reformu un attīstības kustības (VRAK) komandieris.”